Tiltale for bedrageri efter straffelovens § 279. Påstand om fængselsstraf
Ret: Retten på Frederiksberg (1. instans)
Faggruppe: Straffesag — Almindelig domsmandssag
Sagsemner: Formueforbrydelser;

/

Retten på Frederiksberg

Udskrift af dombogen

D O M

afsagt den 7. juni 2011

Rettens nr. 1-7993/2010
Politiets nr. AØK 0100-76141-00113-10

Anklagemyndigheden
mod
Tiltalte
cpr-nummer (Født 1955)
Adresse 1
By

Der har medvirket domsmænd ved behandlingen af denne sag.

Anklageskrift er modtaget den 16. november 2010.

Tiltalte er tiltalt for

bedrageri efter straffelovens § 279,
ved den 12. juni 2009 i Galleri, Adresse 2, Frederiksberg, for derigennem at
skaffe sig eller andre uberettiget vinding svigagtigt at have formået
Forurettede til for 120.000 kr. at købe et maleri med titlen Blå fi-gurer på
himlen, idet han oplyste hende om, at maleriet var malet af Carl-Henning
Pedersen, uagtet han var vidende om, at dette ikke var tilfældet, hvorved han
påførte Forurettede et tilsvarende formuetab.

Anklagemyndigheden har nedlagt påstand om fængselsstraf.

Tiltalte har nægtet sig skyldig.

Forurettede har påstået, at tiltalte skal betale 120.000 kr. i erstatning.

Tiltalte har heroverfor påstået frifindelse.

Forklaringer.

Der er under hovedforhandlingen i sagen afgivet forklaring af tiltalte og af
Vidne 1, Vidne 2, Forurettede, Vidne 3, Vidne 4, Vidne 5, Vidne 6, Vidne 7
og kriminalassistent Vidne 8. Forklarin-gerne gengives ikke, jf.
retsplejelovens § 218 a, stk. 4, jf. § 712, stk. 1.

Std 75284



/

side 2

Personlige oplysninger.

Tiltalte er ikke tidligere straffet af betydning for sagen.

Domsmandsrettens begrundelse og afgørelse.

"Blå figurer på himlen" fremtræder som et maleri malet af Carl-Henning Pe-
dersen. På bagsiden er maleriet signeret "chp" svarende til forbogstaverne i
kunstnerens navn. Maleriet er uægte. Det er ikke malet af Carl-Henning Pe-
dersen.

Det lægges til grund, at tiltalte i 2008 søgte at sælge maleriet gennem aukti-
onshuset Lauritz.com. Auktionshuset returnerede maleriet, og tiltalte blev
oplyst om, at der var tvivl om maleriets proveniens. Vidne 1 fra Carl-Henning
Pedersen Museet i Herning havde set maleriet og udtalt, at det ikke var en
ægte Carl-Henning Pedersen. Tiltalte har selv oplyst, at han for adskil-lige år
siden købte maleriet for under 5.000 kr. Det lægges på den anførte baggrund
til grund, at tiltalte vidste, at maleriet var uægte.

I juni 2009 solgte tiltalte maleriet til Forurettede og Vidne 2 for 120.000 kr.
Der er ikke grundlag for at fastslå, at køberne vidste eller burde vide, at ma-
leriet var uægte. Det er understøttet ved den købesum, de erlagde. Deres gode
tro er endvidere bestyrket ved, at maleriet efterfølgende blev indleveret til
salg hos auktionshuset Bruun Rasmussen. To medarbejdere fra auktions-huset
skønnede også, at der var tale om et ægte maleri.

Tiltalte har svigagtigt udnyttet, at Forurettede og Vidne 2 var af den
opfattelse, at der var tale om en ægte Carl-Henning Pedersen. Når tiltalte
herefter har solgt maleriet til dem for 120.000 kr., har tiltalte gjort sig skyldig
i bedrageri efter straffelovens § 279 som beskrevet i tiltalen.

Straffen fastsættes til fængsel i 6 måneder, jf. straffelovens § 285, stk. 1, jf. §
279.

Straffen skal ikke fuldbyrdes, hvis tiltalte overholder den betingelse, som er
angivet nedenfor, jf. straffelovens § 56, stk. 2.

Den nedlagte erstatningspåstand tages efter retsformandens bestemmelse til
følge som nedenfor bestemt. Der tillægges procesrente fra 30 dage efter kra-
vets fremsættelse, hvilket skete den 6. juni 2011.

Thi kendes for ret:

Tiltalte skal straffes med fængsel i 6 måneder.

Fuldbyrdelsen af fængselsstraffen udsættes og bortfalder efter en prøvetid på
1 år på betingelse af, at tiltalte ikke begår strafbart forhold i prøvetiden



/

side 3

Prøvetiden regnes fra endelig dom.

Tiltalte skal betale sagens omkostninger.

Tiltalte skal endvidere inden 14 dage til Forurettede betale 120.000 kr. med
tillæg af procesrente fra den 6. juli 2011 til betaling sker.

Dommer



/